1925ء کی بالی ووڈ فلموں کی فہرست

**1925ء کی بالی ووڈ فلموں کی فہرست** 

## خبریں اور نکات
* سال 1919 میں بننے والی بالی ووڈ فلموں کی تعداد 11 تھی، جو 1925 تک بڑھ کر 88 فی سال ہو گئی۔ 
* **[[چندولال شاہ]] نے سال 1925سے اپنی ہدایت کاری کا آغاز لکشمی فلمز کے لیے فلم وِملا (Vimla) سے کیا۔ اس کے بعد انھوں نے مزید دو فلمیں بنائیں اور پھر کوہِ نور فلم کمپنی میں شامل ہو گئے۔ بعد میں 1929 میں انھوں نے اپنا مشہور فلم اسٹوڈیو رنجیت فلم کمپنی**(رنجیت اسٹوڈیو) **قائم کیا۔** 
* **اس سال [[وی شانتا رام|وی شانتارام]] نے اپنے فلمی کیریئر کا آغاز [[بابو راؤ پینٹر]] کے معاون کے طور پر کیا۔ بعد میں انھوں نے بطور مرکزی اداکار ایک نوجوان دیہاتی کسان کے کردار میں فلم سَوکاری پاش (Savkari Pash) سے اداکاری کا آغاز کیا۔** 
* **[[Dinshaw Bilimoria|دنشا بلی موریا]]** (Dinshaw Billimoria) نے اس سال اداکاری کا آٖغاز کیا ، وہ پہلی مرتبہ ہدایت کار نے  نارائن راؤ دامودر سرپوتدار (N. D. Sarpotdar) کی فلم چھترپتی سمبھاجی (*[[Chhatrapati Sambhaji (1925 film)|Chhatrapati Sambhaji]]*) میں بطور ہیرو پہلی بار کام کیا۔.
* 1925ء میں ہدایت کار و پروڈیوسر   نارائن راؤ دامودر سرپوتدار  نے بھی ہدایت کاری کا  آغاز کیا تھا۔ اس سال  ان کی چار فلمیں (چھترپتی سمبھاجی ،چندرا راؤ مورے،  پربھاوتی ، دھیرنی چھوکری ) سینما کی زینت بنیں۔ نارائن راؤ دامودر سرپوتدار   کی اولاد کی چوتھی نسل میں آدتیہ سرپوتدار بھی موجودہ دور کے ہدایت کار  ہیں اور زومبی ولے، ککوڑا، منجیا، تھاما جیسی  ہارر کامیڈی فلمیں بنا رہے ہیں۔

### بھارتی فلمی صنعت میں پیدائش
* گرو دت (9 جولائی 1925ء تا 10 اکتوبر 1964ء): مشہور ہندوستانی اداکار۔ ہدایت کار اور فلمساز۔ انھوں نے بطور اداکار کُل 17 فلموں میں کام کیا اور اُن میں سے 8 فلمیں انھوں نے خود ڈائریکٹ کیں اور یہی فلمیں اُن کی سب سے بہترین فِلمیں بھی ثابت ہوئیں۔ ان کی مشہور فلموں میں ’صاحب، بیوی اور غلام‘ اور ’چودہویں کا چاند‘ بھی شامل ہیں جو انھوں نے خود ڈائریکٹ نہیں کیں۔ 
* **[[پردیپ کمار]]** (پیدائش **شیتل بٹاولی** ؛  4 جنوری 1925تا 27 اکتوبر 2001) ایک ہندوستانی اداکار جو ہندی ، بنگالی اور انگریزی زبان کی فلموں میں اپنے کام کے لیے پہچانے جاتے ہیں ۔   ان کی دلکش اداکاری سے آراستہ فلم انارکلی، تاج محل، بہو بیگم اور چترلیکھا جیسی بے شمار فلموں کو ناظرین آج بھی نہیں بھولے ہیں۔
* کیشٹو مکھرجی (7 اگست 1925ء تا 3 مارچ 1982ء ) : ایک بھارتی مزاحیہ فلمی اداکار تھے۔ انھوں نے ہندی فلموں میں مزاحیہ شرابی کے کرداروں میں مہارت حاصل کی۔   ان کی مقبول فلموں میں شعلے، زنجیر، آزاد، دو شکاری، چچا بھتیجا، خوبصورت شامل ہیں۔

* بھانومتی رامکرشن (7 ستمبر 1925ء تا 24 دسمبر 2005ء):  ایک بھارتی فلمی اداکارہ جنھوں نے زیادہ تر تیلگو زبان کی فلموں میں کام کیا۔  انھیں تلیگو سینما کی پہلی خاتون ڈائریکٹر بھی کہا جاتا ہے۔ بطور گلوگارہ اور لکھاری بھی نام کمایا۔  مقبول تلیگو فلموں میں لیلیٰ مجنوں، چاند رانی  اور تحصیل دار شامل ہیں۔ ان کی کچھ تمل، کنڑا اور ہندی فلمیں بھی ہیں۔   ہندی فلموں میں  نئی روشنی، شمشیر، چاند رانی،  رانی،  منگلہ اور نشان قابل ذکر ہیں۔
* سنتوش کمار (سید موسی عباس رضا، 25 دسمبر 1925 تا 11 جون 1982): 1950ء اور 1960ء کے عہد کے مشہور پاکستانی فلمی اداکار ۔ انھوں نے پہلے بھارتی فلم اہنسا (1946ء) میں کام کیا، تقسیم ہند کے بعد پاکستان آگئے اور پاکستانی فلم میری کہانی ، بیلی اور دوآنسو سے پاکستانی فلم انڈسٹری میں قدم جمائے۔ ان کی مقبول پاکستانی فلموں میں وعدہ، سچا جھوٹا، میرے ہمدم میرے دوست، شام ڈھلے، چن وے، گھونگٹ، کنیز اور انجمن شامل ہیں۔
* سریندر کپور (23 دسمبر 1925 تا 24 ستمبر 2011) بھارتی فلم پروڈیوسر جنھوں نے ہندی فلمیں پروڈیوس کیں ، ان کے تین بیٹے بونی کپور، انیل کپور اور سنجے کپور بھی فلم انڈسٹری سے وابستہ ہیں۔ بطور پروڈیوسر ان کی مقبول فلموں میں پھول کھلے ہیں گلشن گلشن، وہ سات دن، لوفر ، جدائی، صرف تم، پکار، ہمارا دل آپ کے پاس ہے، نو انٹری اور ملیں گے ملیں گے شامل ہیں۔
* ترپتی مترا (پیدائشی نام بہادری; 25 اکتوبر 1925ء تا 24 مئی 1989ء) بنگالی تھیٹر اور فلموں کی ایک مقبول بھارتی اداکارہ تھی اور معروف تھیٹر ڈائریکٹر سومبھو مترا کی اہلیہ تھیں، 1948ء میں اہم تھیٹر گروپ بوہروپی کی بنیاد رکھی۔ انھوں نے جکتی تکو آر گپو، شوبھ وواہ، گوپی ناتھ اور دھرتی کے لال جیسی بنگالی فلموں میں کام کیا۔
* انور حسین (11 نومبر 1925 تا 1 جنوری 1988) بھارتی اداکار اور پروڈیوسر جو 1940ء سے 1982ء تک 200 سے زائد ہندی فلموں میں اداکاری کرچکے ہیں۔ ان کے چند مشہور کردار اب دلی دور نہیں ، گنگا جمنا (1961ء)، شہید ، بہاروں کے سپنے ، وکٹوریہ نمبر 203 (1972ء)، چوری میرا کام ، لوفر ، گدر ، راکی، رفو چکر اور جیل یاترا ہیں ۔ وہ ڈائریکٹر جدن بائی کے بیٹے اور معروف اداکارہ نرگس دت کے سوتیلے بھائی تھے۔
* آرودھر (پیدائشی نام : بھاگوتولا سداسیو شنکرا سستری ، 31 اگست 1925 تا 4 جون 1998) ایک ہندوستانی مصنف ، گیت کار اور تیلگو ادب کے ماہر تھے۔ وہ تیلگو سنیما میں اسکرین رائٹر ، ڈائیلاگ رائٹر اور کہانی نویس کی حیثیت سے اپنے کاموں کے لیے مشہور ۔ ان کی تحریر کردہ مقبول تیلگو ایکشن فلموں میں سپر اسٹار کرشنا کی گوداچاری 116 اور موساگالکو موساگاڈو، ٹی راما راؤ کی دکشایاگنم، اکنینی ناگیشور راؤ کی بدی مانتوڈو اور ہندی فلموں میں راجیش کھنہ کی دی ٹرین (1970ء) اور جتیندر کی فرض(1967ء ) شامل ہیں۔ 
* راج کھوسلا ( 31 مئی 1925 تا 9جون 1991ء) 1950ء سے 1980ء کی دہائی سے تک ہندی فلم انڈسٹری کے سرکردہ ہدایت کار، پروڈیوسر اور اسکرین رائٹر ۔ بطور ہدایت کار فلم ملاپ(1955ء)، سی آئی ڈی، کالا پانی، بمبئی کا بابو، اک مسافر اک حسینہ، میرا سایہ، دو راستے، میرا گاؤں میرا دیش، میں تلسی تیرے آنگن کی، دوستانہ، راکی، ماٹی مانگے خون وغیرہ قابلِ ذکر ہیں۔ 
* ایس وارالکشمی (13 اگست 1925ء تا 22 ستمبر 2009ء ) بھارتی فلمی اداکارہ اور گلوکارہ ، جنھوں نے خصوصاً تیلگو اور تمل فلموں میں گیت گائے اور اداکاری بھی کی ۔ انھوں نے تیلگو انڈسٹری میں بیشتر تاریخی اور دیومالائی فلموں میں ساوتری، دروپتی، یشودھا، کُنتی، سبھدرا، ستیہ بھاما اور گندھاری جیسے اہم کردار نبھائے۔ ان کی مقبول فلموں میں ستی ساوتری، سری کرشنا پانڈیویم، سری کرشنا ستیہ، سری کرشنا اوتارم، دان ویر سورا کرن ، چکرورتی تھیرومگل، ویر ابھیمنیو، قابلِ ذکر ہیں۔ 
* گوری پرسنن مجومدار (5 دسمبر 1925ء تا 20اگست1986ء ) بھارتی فلمی مصنف اور گیت نگار ، جنھوں نے خصوصاً بنگالی فلموں کے لیے گیت لکھے ہیں۔ انھوں کی مقبول بنگالی فلموں میں سورن محل، اندرانی، انترنگا، انتھونی فرنگی، سنیاسی راجا، سوریا شکتی، نیل آکاشر نیچے، قابلِ ذکر ہیں۔ ہندی فلموں میں انھوں نے اتم کمار کی فلم امنوش (1975ء)، رندھیر کپور کی فلم آج کا مہاتما(1976ء)، راجیش کھنہ کی انورُدھ (1977ء) کی کہانی بھی لکھی۔ 
* جوز پرکاش (14 اپریل 1925ء تا 24 مارچ 2012ء ) بھارتی ادکار اور گلوکار ، خصوصاً ملیالم زبان کی 300 سے سے زیادہ فلموں میں منفی کردار نبھائے اور 60سے زیادہ فلموں میں گلوکاری کے لیے جانے جاتے ہیں۔ انھوں نے ملیام ٹی وی ڈراموں اور چند تمل فلموں میں بھی کام کیا۔ پانچ دہائیوں پر محیط کیرئیر میں ان کی مشہور فلموں میں پتھرم ، آکاشادوتھو، دیواسورم، کوڈیوائڈ، ایتا، پنچا تھنتھرم،سی آئی ڈی نذیر اور اولوم تھیروم شامل ہیں۔ 
* راجہ گوساوی (28 مارچ 1925 تا 28 فروری 1998 ) ہندی اور مراٹھی کے ایک ہندوستانی فلم اور تھیٹر اداکار تھے ۔ معروف مراٹھی ڈرامے نٹ سمراٹ اور سوجانیاچی ایسی تائیشی میں مرکزی کردار ادا کیا۔ ان کی مقبول مراٹھی فلموں میں لکھاچی گوشت ، اشٹ ونائیک، مناچا کنکو، بائی موٹھی بھاگیاچی، ور دکشنا اور ہندی فلموں میں سگائی (1951ء)، کلاکار (1954ء)، سب سے بڑا روپیہ (1955 ء)بھابی(1957ء)، اسکول ماسٹر(1959ء)، میاں بیبی راضی(1960ء)، پرائیویٹ سیکریٹری(1962ء)، ناگ چمپا (1976ء)، شامل ہیں۔ 
* کے ایس اشوتھ (پورانام:کاراگناہلی سببا آریہ اشواتھ نارائن ، 25 مارچ 1925 تا 18 جنوری 2010) ایک تجربہ کار ہندوستانی اداکار تھے جو پانچ دہائیوں کے طویل کیریئر کے دوران 370 سے زیادہ کنڑا فلموں میں معاون کرداروں میں نظر آئے۔ انھوں نے مزاحیہ کردار اور ولن کے کردار بھی ادا کیے ۔ کنڑا زبان کی کئی دیومائی فلموں میں نارد کا کردار نبھایا، جن میں مہیشاسور ماردینی،سوارناگوری، 'بھکتا پرہلاد ، دسااوتار اور ناگ ارجن جیسی فلمیں شامل ہیں۔ انھیں کنڑا فلموں نمما مکل ، نگاراہو اور متھینہارا کے لیے بہترین معاون اداکار کا اسٹیٹ ایوارڈ بھی ملا ہے۔ 
* نیرج ( 4 جنوری 1925 تا 19 جولائی 2018 ) اصل نام گوپال داس نیرج سکسینہ مگر فلم انڈسٹری میں صرف نیرج کے نام سے مشہور، ایک بھارتی ہندی شاعر ، گیت نویس اور فلمی مصنف تھے ۔ نیرج کی لکھی ہوئی کئی نظمیں اور گیت ہندی فلموں میں استعمال ہوئے ہیں۔ جن میں فلم کنیادان، چندا اور بجلی، میرا نام جوکر، پریم پجاری، شرمیلی، تیرے میرے سپنے، گیمبلر، شامل ہیں۔ نیرج کے لکھے مشہور گیتوں میں ’’لکھے جو خط تجھے جو تیری یاد میں ‘‘، ’’اے بھائی ذرا دیکھ کے چلو، آگے بھی نہیں پیچھے بھی ‘‘، ’’آپ یہاں آئے کس لیے ‘‘، ’’کھلتے ہیں گل یہاں ، کھل کے بکھرنے کو‘‘، ’’چوڑی نہیں یہ میرا دل ہے‘‘، ’’جیسے رادھا نے مالا جپی شیام کی ‘‘، ’’میرا من تیرا پیاسا‘‘، ’’رنگیلا رے تیرے رنگ میں یوں رنگا ہے میرا من ‘‘ اور ’’بس یہی اپرادھ میں ہر بار کرتا ہوں آدمی ہوں آدمی سے پیار کرتا ہوں‘‘، قابلِ ذکر ہیں۔ 
* آر ایس منوہر (29 جون 1925 تا 10 جنوری 2006) (پورا نام راسی پورم سبرامنین آئیر منوہر )ایک ہندوستانی اداکار ، جنھوں نے 200 سے زیادہ تمل فلموں میں کام کیا اور ہیرو سے لے کر ولن تک اور مزاحیہ کردار بھی ادا کیے۔ 1951ء میں تمل فلم راجا مابل سے فلمی دنیا میں قدم رکھا ، ان کے ابتدائی یادگار کردار ونناکیلی , کیدھی کنائیرام , والاوانوکو والاواں , والاوان اوروون اور ایرو والاورگل جیسی فلموں میں تھے ۔ لیکن منوہر کو ان کے ادا کردہ منفی کرداروں کے لیے سب سے زیادہ جانا جاتا ہے، خاص طور پر ایم جی رامچندرن کے ساتھ آئیراتھل اورووان ، اولاگم سترم والیبن ، پلندو وازگا ، اڈیمائی پین ، کاوالکارن اور ادائیاکانی جیسی فلموں میں وہ مشہور ولن رہے۔ انھوں تمل زبان کے اسٹیج تھیٹر میں بھی بہت کام کیا۔ 
* اَٹلوری پنڈری کاکشیہ (19 اگست 1925 – 2 فروری 2012)     ایک تیلگو فلم پروڈیوسر، مصنف اور اداکار تھے۔ انھوں نے  ننداموری ٹی راما راؤ  کے ساتھ   نیشنل آرٹ تھیٹر   قائم کیا اور اس کے تحت متعدد ڈرامے اسٹیج کیے۔ ان کی فلموں میں آرادھنا،بھلے تمّوڈو،     مہامنتری تِمّروسو، سری کرشنا آوتارم، منشلّو دیوُڈو، ما واری منچتَنم، تھوڈو دونگلو، جے سمہا،  جیسی کامیاب فلمیں شامل ہیں۔ان کی لکھی فلم منشلّو دیوُڈو (1974ء)کو ہندی زبان میں ادھار کا سندرور   (1976ء) کے نام سے بنایا گیا۔  انھوں نے 1950 کی دہائی میں بطور اداکار چھوڑے موٹے کردار بھی کیے۔ باقائدہ طور پر انھوں نے فلم کرتوِیَم (1990)میں بطور ولن   اداکاری سے فلمی پردے پر قدم رکھا۔   1990ء میں نیشنل فلم ایوارڈ کے جیوری ممبربھی بنے۔انہی کی فلموں آرادھنا،بھلے تمّوڈو،   کے ذریعے مشہور گلوکار محمد رفیع کی آواز پہلی بار تیلگو ناظرین تک پہنچی۔  فلم گیت (1970ء ) کے گیت   ’’میرے متوا میرے میت رے، آجا تجھ کو پکارے میرے گیت رے‘‘ کو رفیع نے فلم ارادھنا کے لیے تیلگو زبان میں بھی گایا۔

### مقبول فلمیں
#### ساوکاری پش
* ***[[Savkari Pash|ساوکاری پش]]*** : (دوسرا نام : *The Indian Shylock*) یہ فلم بابو راؤ پینٹر نے مہاراشٹرا فلم کمپنی، کولہا پور کے لیے بنائی تھی۔ یہ فلم وی۔ شانتا رام کی بطور اداکار بھی پہلی فلم تھی۔ اسے ہندوستانی سنیما میں متوازی سنیما (Parallel) کی ابتدائی مثال سمجھا جاتا ہے، کیونکہ اس میں سماجی مسائل کو حقیقت پسندانہ انداز میں دکھایا گیا تھا۔  فلم کی کہانی ایک لالچی ساہوکار سے متعلق ہے جو کسانوں کو ان کے پیسے کا دھوکا دیتا ہے، انھیں کھیتی باڑی چھوڑنے اور مل مزدوروں کے طور پر نوکری کرنے پر مجبور کرتا ہے۔وی شانتارام نے فلم میں گاؤں کے نوجوان کسان کا کردار نبھایا ہے۔ 
#### پریم سنیاس
* ***[[The Light of Asia (film)|پریم سنیاس]] :*** (دوسرا نام : لائٹ آف ایشیا ***The Light of Asia***) یہ فلم فرانز اوسٹن نے ہمنشو رائے کی مدد سے ڈائریکٹ کی۔ ہمنشو رائے نے اس میں سِدھارتھ (گوتم بدھ) کا کردار ادا کیا۔ یہ فلم ایڈوین آرنلڈ کی مشہور رزمیہ نظم The Light of Asia (1861) سے ماخوذ تھی۔فلم پریم سنیاس کی کہانی میں دکھایا گیا ہے کہ کیسے ایک دولت مند اور عیش و آرام میں پلنے والا شہزادہ سدھارتھ گوتم (ہمنشو رائے )  ، دنیا کے دکھ اور دکھاوں کو دیکھ کر یہ احساس حاصل کرتا ہے کہ زندگی میں دکھ ناگزیر ہیں۔آخرکار وہ اپنا شاہی عہدہ اور محل چھوڑ دیتا ہے تاکہ روحانی بیداری اور نروان حاصل کر سکے۔

#### کولین کانتا
* کولین کانتا: یہ فلم ہدایت کار ہومی ماسٹر نے کوہِ نور فلم کمپنی کے لیے بنائی۔فلم کی کہانی اندور کے مہاراجا **[[تکوجی راؤ ہولکر]]** سوم (III) اور ان کی کنیز رقاصہ ممتاز کے متعلق تھی اور ایک حقیقی قتل کے واقعے پر مبنی تھی۔ واقعہ کے مطابق جنوری 1925 میں، **اندور کے مہاراجا تُکوجی راؤ ہولکر سوم** کی ایک محبوبہ کنیز ، **ممتاز بیگم** سخت پابندیوں اور اپنی بیٹی کی موت سے دل برداشتہ ہوکر اپنے حرم سے فرار ہو گئیں۔ بعد ازاں، ممبئی میں ایک محفل کے دوران ان کی ملاقات **عبدالباولہ** نامی ایک 25 سالہ میمن تاجر سے ہوئی۔ جب مہاراجا اندور کے آدمیوں کو اس تعلق کا علم ہوا تو **باؤلہ** کو بار بار دھمکیاں دی گئیں کہ ممتاز بیگم کو واپس محل بھیج دے، مگر اس نے انکار کر دیا۔ **12 جنوری 1925** کو **مالابار ہل (ممبئی)** میں ایک گروہ نے دونوں پر حملہ کر دیا۔ عبدالباولہ کے **سر میں گولی** ماری گئی جس سے وہ موقع پر ہلاک ہو گیا، جبکہ ممتاز بیگم کو **چہرے پر زخم** آئے، مگر وہ **برطانوی پولیس کی بروقت مداخلت** سے بچ گئیں۔ برطانوی حکام کی تحقیقات کے دوران، ممتاز بیگم نے عدالت میں اپنے **نو حملہ آوروں** کے خلاف گواہی دی، جن میں سے کئی **مہاراجا تُکوجی کے محل کے ملازم** تھے۔ عدالت نے **تین افراد کو سزائے موت** اور **تین کو عمر قید** سنائی۔ عمر قید پانے والوں میں سے ایک **جنرل آنند راؤ گنگرام فانسے** (اندور فوج کے جنرل) تھے، جنھیں **[[محمد علی جناح]]** (بعد میں بانیِ پاکستان بنے ) کی وکالت پر **سزائے موت سے بچا لیا گیا۔**  برطانوی حکومت نے مہاراجا تُکوجی پر سخت دباؤ ڈالا اور عوامی تحقیقات کی دھمکی دی۔ نتیجتاً، راجا **تُکوجی راؤ ہولکر نے 26 فروری 1926 کو تخت چھوڑ دیا** اور فرانس منتقل ہو گئے۔ 
#### موجلی ممبئی
* موجلی ممبئی :(جسے Slaves of Luxury بھی کہا جاتا ہے) — یہ فلم منی لال جوشی نے بنائی تھی، جو ایک مشہور کلب رقاصہ روشن آراء کی زندگی سے متاثر تھی۔ اس فلم نے اس وقت اخلاقیات اور فلمی حقیقت پسندی پر ایک بڑی بحث چھیڑ دی تھی۔ فلم کی کہانی میں ایک دولت مندامیر تاجر ناناوتی ایک رقاصہ روشن آرا کے حسن و دلفریبی میں مبتلا ہو جاتا ہے۔ روشن آرا کا دلال اور ایجنٹ چھوٹالال ایک چالاک منصوبہ بناتا ہے — ناناوتی نے اپنی بیٹی کی سالگرہ پر تحفے کے طور پر سونے کا ہار خریدا ہوتا ہے اور چھوٹالال یہ ہار چرانے کی سازش کرتا ہے۔وہ ناناوتی کو روشن آرا سے ملنے کے لیے آمادہ کرتا ہے۔ ملاقات کے دوران روشن آرا اپنی اداؤں سے ناناوتی کو بہکاتی ہے اور موقع پا کر ہار حاصل کر لیتی ہے۔جب ناناوتی کو احساس ہوتا ہے کہ وہ لوٹ لیا گیا ہے، تو وہ چھوٹالال کا سامنا کرتا ہے — مگر تب تک چھوٹالال نے اصلی ہار کی جگہ نقلی ہار رکھ دیا ہوتا ہے۔ ****
#### باپ کمائی
* باپ کمائی :(جسے *Fortunes And Fools* بھی کہا جاتا ہے) — یہ فلم کانجی بھائی راٹھور نے بنائی تھی۔یہ فلم گجراتی ادیب شائدا کے ناول پر مبنی تھی اور برطانوی دور کی شہری زندگی کے تجربات پر مبنی اس فکشن کی نمائندہ تھی جس میں روایتی ثقافتی اقدار اور مغربی اثرات کے باہمی تصادم کو ڈرامائی انداز میں پیش کیا گیا ہے۔ فلم کی کہانی کچھ یوں ہے کہ سیٹھ مادھو داس کا اکلوتا بیٹا لکشمی داس المعروف باچو سیٹھ (گنگا رام) محبت مگر سخت تربیت میں پروان چڑھتا ہے۔ اسے معمولی جیب خرچ دیا جاتا ہے، جس سے وہ اپنے شاہانہ شوق پورے نہیں کر پاتا، خاص طور پر اس وقت جب وہ دو بدکردار آدمیوں، ہری لال اور چمن، سے دوستی کر لیتا ہے جو اس کے خاندانی مال و دولت کو لوٹنے کی کوشش کرتے ہیں۔ مادھو داس کے انتقال کے بعد اس کا بیٹا اس کے قابلِ اعتماد منیجر کی نگرانی میں آ جاتا ہے۔ اسی دوران باچو سیٹھ کی ملاقات ایک بدنام رقاصہ روشن آرا سے ہوتی ہے، جو ہری لال اور چمن کے ساتھ مل کر اسے جوئے کی طرف راغب کرتی ہے۔بد کردار لوگ باچو سیٹھ کو یقین دلاتے ہیں کہ اس کی بیوی کا اپنے سرپرست منیجر کے بیٹے، کندن، کے ساتھ ناجائز تعلق ہے۔ باچو سیٹھ غصے میں آ کر منیجر اور اس کے بیٹے کو نکال دیتا ہے۔ رفتہ رفتہ ہری لال اور چمن کاروبار اور وراثتی دولت پر قابض ہو جاتے ہیں اور باچو سیٹھ مفلس ہو جاتا ہے۔آخرکار، وہی برطرف کیا گیا کندن اس کی مدد کرتا ہے۔اس فلم میں اداکارہ گوہر نے پہلی بار اداکاری کی تھی، اگرچہ ان کا کردار چھوٹا تھ۔ ۔
#### سنیما کی رانی
* سنیما کی رانی:(جسے Cinema Queenبھی کہا جاتا ہے) — یہ فلم موہن دیارام بھونانی نے بنائی تھی۔ یہ فلم ایک غریب مصور چندر کانت (خلیل) کے بارے میں ہے جو خودکشی کرنے والا ہوتا ہے، مگر عین وقت پر اس کی ملاقات فلم اسٹار منجری (سلوچنا) سے ہوتی ہے۔ منجری کی شخصیت اور اس سے پیدا ہونے والے تخیلات چندر کانت کی تخلیقی صلاحیتوں کو پھر سے زندہ کر دیتے ہیں۔ منجری کی ماڈلنگ کے سیشنز کے ذریعے اس کی زندگی کی کہانی بیان کی جاتی ہے: اس کی ماں ایک طوائف تھی مگر دل کی بہت نیک، جس نے اپنی بیٹی کو اعلیٰ تعلیم دلوائی۔چندر کانت اور منجری ایک دوسرے سے محبت کرنے لگتے ہیں، مگر مسئلہ یہ ہے کہ چندر کانت پہلے سے شادی شدہ ہے اور اس کی بد مزاج، حسد بھری بیوی اسے آزاد کرنے پر آمادہ نہیں۔
#### لنکا نی لڑائی
* لنکا نی لڑائی :(جسے Fairy Of Ceylonبھی کہا جاتا ہے) — یہ فلم  ہومی ماسٹر نے بنائی تھی۔یہ خیالی افسانوی فلم، جس میں یونانی اساطیر  کی جھلکیاں نظر آتی ہیں، 1925 میں ریلیز ہونے والی تمام ہندوستانی فلموں میں سب سے زیادہ کامیاب رہی۔ کہانی لنکا میں قائم ہے۔ بادشاہ کو پیش گوئی کی جاتی ہے کہ اس کی موت اس کے پوتے کے ہاتھوں ہوگی اور اس کی بیٹی ایک بہادر چرواہے سے شادی کرے گی۔ایک دن ڈاکو شاہی باغ سے گائیں چرانے آتے ہیں۔ شہزادی (گوہر) ان کے پیچھے دوڑتی ہے اور اتفاقاً ایک گزرنے والا چرواہا (خلیل) اس کی مدد کرتا ہے۔ دونوں ایک دوسرے سے محبت کرنے لگتے ہیں اور چرواہا شہزادی سے شادی کا خواہش مند ہوتا ہے۔بادشاہ اس رشتے سے ناخوش ہو کر چرواہے کو دنیا بھر میں خطرناک مہمات پر بھیج دیتا ہے، تاکہ وہ مر جائے۔ مگر چرواہا پڑوسی ریاست گھوگا کے بیمار بادشاہ کا علاج کر دیتا ہے، جس کے نتیجے میں اسے اُس بادشاہت کا وارث قرار دیا جاتا ہے۔ یوں دونوں پیش گوئیاں پوری ہو جاتی ہیں اور چرواہا اور شہزادی کا ملاپ ممکن ہوتا ہے۔فلم کا سب سے متاثرکن منظر وہ ہے جب زخمی چرواہے کو ایک شیرنی دودھ پلا کر زندہ رکھتی ہے۔

ممبئی نی موہنی ( یا Social Pirates کے نام سے بھی مشہور) — یہ فلم نانوبھائی دیسائی نے بنائی۔ اس کی کہانی بھی ایک حقیقی جرم پر مبنی تھی۔

### دیگر فلمیں
* باجی راؤ مستانی
* ویر کُنال
* سینما نی رانی
* فنگڑو فتوری
* کُلین کانتا
* لنکا نی لاڑی
* مہارچی پور
* صنم نی شودھما

### 1925ء کی فلمیں

#### بلحاظ موضوع (تاریخی فلمیں)

#### بلحاظ موضوع (دیومالائی فلمیں)

#### بلحاظ موضوع (عقیدتی / مذہبی فلمیں)

#### بلحاظ موضوع (افسانوی فلمیں)

#### بلحاظ موضوع (لیجنڈ فلمیں)

#### بلحاظ موضوع (کرائم تھرلر فلمیں)

#### بلحاظ موضوع (سماجی فلمیں)

#### بلحاظ موضوع (کاسٹیوم فلمیں)

## مزید دیکھیے
* بالی ووڈ فلموں کی فہرستیں

## حوالہ جات

زمرہ:1925ء کی فلموں کی فہرستیں بلحاظ ملک یا زبان
زمرہ:بالی ووڈ فلموں کی فہرستیں بلحاظ سال
زمرہ:ہندوستانی سنیما میں 1925ء
زمرہ:ہندی زبان کی فلمیں